CELEX: 62011CN0514
Language: mt
Date: 2011-11-30 00:00:00
Title: Kawża C-514/11 P: Appell ippreżentat fit- 30 ta’ Novembru 2011 minn Liga para a Protecção da Natureza (LPN) mis-sentenza tal-Qorti Ġenerali (It-Tielet Awla) fid- 9 ta’ Settembru 2011 fil-Kawża T-29/08, Liga para a Protecção da Natureza (LPN) vs Il-Kummissjoni Ewropea

25.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 58/2
            
         Appell ippreżentat fit-30 ta’ Novembru 2011 minn Liga para a Protecção da Natureza (LPN) mis-sentenza tal-Qorti Ġenerali (It-Tielet Awla) fid-9 ta’ Settembru 2011 fil-Kawża T-29/08, Liga para a Protecção da Natureza (LPN) vs Il-Kummissjoni Ewropea
   (Kawża C-514/11 P)
   2012/C 58/02
   Lingwa tal-kawża: il-Portugiż
   
      Partijiet
   
   
      Appellanti: Liga para a Protecção da Natureza (LPN) (rappreżentant: P. Vinagre e Silva, avukat)
   
      Partijiet oħra fil-proċedura: Il-Kummissjoni Ewropea
   
      Talbiet tal-appellanti
   
   L-appellanti titlob lill-Qorti tal-Ġustizzja jogħġobha:
   
               —
            
            
               tannulla parzjalment is-sentenza tal-Qorti Ġenerali, mogħtija fid-9 ta’ Settembru 2011, fil-kawża T-29/08, sa fejn l-istess qorti:
               
                           (1)
                        
                        
                           Ċaħdet it-talbiet ta’ LPN, issa appellanti (billi ma annullatx id-deċiżjoni tal-Kummissjoni tat-22 ta’ Novembru 2007);
                        
                     
                           (2)
                        
                        
                           Ikkundannat lil LPN għall-ispejjeż kollha tagħha kif ukoll għall-ispejjeż tal-Kummissjoni;
                        
                     ġaladarba, fiż-żewġ każijiet, il-Qorti Ġenerali wettqet diversi żbalji ta’ evalwazzjoni b’inċidenza ħażina fuq is-sentenza tagħha.
            
         
               —
            
            
               Tilqa’ t-talbiet tal-appellanti, billi tannulla d-deċiżjoni tal-Kummissjoni, tat-22 ta’ Novembru 2007, sa fejn tikkonċerna d-dokumenti u partijiet mid-dokumenti li fir-rigward tagħhom kompla jiġi rrifjutat l-aċċess permezz tad-deċiżjoni tal-24 ta’ Ottubru 2008.
            
         
               —
            
            
               Tikkundanna lill-Kummissjoni għall-ispejjeż kollha tagħha kif ukoll għall-ispejjeż tar-rikorrenti fiż-żewġ istanzi.
            
         
      Aggravji u argumenti prinċipali
   
   Id-deċiżjoni tal-Qorti Ġenerali ċaħdet ir-rikors ippreżentat minn LPN kontra d-deċiżjoni tal-Kummissjoni, tat-22 ta’ Novembru 2007, sa fejn tikkonċerna d-dokumenti u l-partijiet mid-dokumenti li fir-rigward tagħhom kompla jiġi rrifjutat l-aċċess permezz tad-deċiżjoni tal-24 ta’ Ottubru 2008.
   Id-deċiżjoni appellata għandha tiġi annullata peress li jeżistu s-segwenti żbalji ta’ liġi:
   
               (i)
            
            
               Żball fl-interpretazzjoni tal-Artikolu 6(1) tar-Regolament (KE) Nru 1367/2006 (1) tal-Parlament Ewropew u tal-Kunsill, tas-6 ta’ Settembru 2006, dwar l-applikazzjoni tad-dispożizzjonijiet tal-Konvenzjoni ta’ Aarhus dwar l-aċċess għall-informazzjoni, il-parteċipazzjoni pubblika fit-teħid ta’ deċiżjonijiet u l-aċċess għall-ġustizzja fi kwistjonijiet ambjentali għall-istituzzjonijiet u organi Komunitarji;
            
         
               (ii)
            
            
               Żball fl-interpretazzjoni tal-Artikolu 4 tar-Regolament (KE) Nru 1049/2001 (2) tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni;
            
         
               (iii)
            
            
               Żball ta’ evalwazzjoni fit-tqassim tal-ispejjeż tal-kawża.
            
         Konsegwentement, għandhom jintlaqgħu t-talbiet tar-rikorrenti fl-ewwel istanza, billi tiġi annullata d-deċiżjoni tal-Kummissjoni tat-22 ta’ Novembru 2007, sa fejn tikkonċerna d-dokumenti u l-partijiet mid-dokumenti li fir-rigward tagħhom kompla jiġi rrifjutat l-aċċess permezz tad-deċiżjoni tal-24 ta’ Ottubru 2008.
   
      (1)  Regolament (KE) Nru 1376/2006 tal-Parlament Ewropew u tal-Kunsill, tas-6 ta’ Settembru 2006, dwar l-applikazzjoni tad-dispożizzjonijiet tal-Konvenzjoni ta’ Aarhus dwar l-aċċess għall-informazzjoni, il-parteċipazzjoni pubblika fit-teħid ta’ deċiżjonijiet u l-aċċess għall-ġustizzja fi kwistjonijiet ambjentali għall-istituzzjonijiet u organi Komunitarji (ĠU L 264, p. 13)
   
      (2)  Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331)